Håkon Moslet

Håkon Moslet (født 31. januar 1973) er redaksjonssjef for tv og utvikling i P3  for NRK. Han har vært ansvarlig for nyskapende tv-suksesser som Skam, Line fikser kroppen, Jævla homo, Prosjekt perfekt, Faten tar valget, Typen til og Dama til.

Moslet er tidligere musikkjournalist og musikksjef i NRK P3. Morgenbladet har omtalt ham som en av de mektigste menn i Musikk-Norge.

Han var musikkjournalist i Larvik Morgenavis og Dagbladet før han i 2002 gikk over til P3. I forbindelse med overgangen til NRK uttalte Moslet at kanalen skulle få en mer rendyrket profil og at andelen norskspråklig musikk skulle økes.

I 2003 la Moslet og kanalsjef Marius Lillelien kanalens musikkprofil om til noe de omtalte som en mer «lyttervennlig linje». Omleggingen medførte at «alternativ» musikk fikk mindre oppmerksomhet i forhold til mer kommersielle artister. Våren 2009 gikk Moslet av som musikksjef i P3, og ble leder av NRK UNG (senere NRK P3).

Moslet er sønn av KrF-politikeren Jan Moslet. Han har to barn med kona Trude Ringheim.
Albumnotater
 NRK/Waterfall Records: NRK Petre presenterer: Rørt og urørt 2004 (2004)
 NRK/Waterfall Records: NRK P3 presenterer: Rørt og urørt 2007 (2006)
 Dimmu Borgir: The Invaluable Darkness (2008)

Referanser 

NRK-journalister
Journalister i Dagbladet
Fødsler i 1973